2. Počet medziparlamentných delegácií, delegácií pri spoločných parlamentných výboroch, delegácií pri parlamentných výboroch pre spoluprácu a mnohostranných parlamentných zhromaždení (
- Pred začiatkom hlasovania:
Francis Wurtz
v mene skupiny GUE/NGL. - (FR) Vážená pani predsedajúca, dámy a páni, naša skupina by rada oddelila hlasovanie o poslednej zarážke v odseku 1, písmeno a) v znení, citujem: "Delegácia pre vzťahy s Albánskom, Bosnou a Hercegovinou, Srbskom, Čiernou Horou a Kosovom." Podľa nášho názoru to de facto predstavuje uznanie existencie Kosova, čo považujeme za neprípustné.
Bol by som preto rád, keby sme mohli hlasovať o tomto odseku samostatne.
Predsedajúca
Táto žiadosť prišla mimo lehoty, ale ak by sme ju prijali... Má niekto nejaké výhrady?
Bernd Posselt
Vážená pani predsedajúca, mám vážne výhrady. Tento Parlament hlasoval za nezávislosť Kosova trojštvrtinovou väčšinou, tak ako aj Komisia a takmer všetky členské štáty. Považujem to za neprípustné.
